Любоў Васільеўна Галота

Любоў Васільеўна Галота (; ) — украінская пісьменніца (паэтка, публіцыстка, празаік) і журналістка. Лаўрэат Нацыянальнай прэміі Украіны імя Тараса Шаўчэнкі (2008). Заслужаны работнік культуры Украіны.

 Біяграфія 
Нарадзілася 31 снежня 1949 года ў Крывым Рогу Днепрапятроўскай вобласці ў сям’і шахцёраў.

У 1972 годзе скончыла філалагічны факультэт Днепрапятроўскага дзяржаўнага ўніверсітэта. У Днепрапятроўску працавала журналістам у абласных газетах «Зоря», «Прапор юності» і на абласным радыё.

З 1983 года жыве ў Кіеве. Працавала ў выдавецтвах «Молодь», «Радянський письменник». З 1995 года — галоўны рэдактар усеўкраінскага евангелізацыйнага штотыднёвіка «Слово Просвіти».

Арганізавала і выдавала першы жаночы культуралагічны часопіс незалежнай Украіны «П’ята пора». Аўтар сцэнарыяў многіх масавых гулянняў і мерапрыемстваў украінскай сталіцы.

Рэдагавала кнігу «Жыццё і чын Анатоля Пагрыбнага. Навуковая разведка, артыкулы, мемуары».

Са снежня 2016 года па 2019 год была членам Камітэта Нацыянальнай прэміі Украіны імя Тараса Шаўчэнкі.

Член Нацыянальнага саюза пісьменнікаў Украіны з 1977 года. Была членам КПСС (з 1979 года). Член Усеўкраінскага таварыства «Асвета» імя Т. Шаўчэнкі з 1989 года, член Цэнтральнага праўлення гэтай арганізацыі. Член Народнага Руху Украіны з 1989 года.

 Творы 
 Зборнікі вершаў «Народжена в степах» (1976), «Весняне рівнодення» (1979), «Горицвіт» (1980), «Вікна» (1983), «Жінки і птиці» (1986), «Дзеркала» (1988), «На чоловічий голос» (1996), «Опромінена часом» (2001).
 Кнігі публіцыстыкі: «Дитя людське» (2002), «Сотворіння» (2005).
 Раманы: «Епізодична пам’ять» (2007).
 Некалькі кніг для дзяцей.

 Узнагароды 
 Прэмія Грузінскай ССР імя Уладзіміра Маякоўскага (1981),
 прэмія Уладзіміра Сосюры «Любіце Украіну» (2001),
 Нацыянальная прэмія Украіны імя Тараса Шаўчэнкі (2008) — за раман «Эпізадычная памяць»,
 Літаратурна-мастацкая прэмія імя Вольгі Кабылянскай (2012),
 Заслужаны работнік культуры Украіны.

 Крыніцы 

 Літаратура 
 Шарова Є. В. Голота Любов Василівна // Українська літературна енциклопедія : В 5 т. / редкол.: І. О. Дзеверін (відповід. ред.) та ін. — К. : Голов. ред. УРЕ ім. М. П. Бажана, 1988. — Т. 1 : А—Г. — С. 447.
 Письменники Радянської України : біобібліографічний довідник / авт.-упоряд.: В. К. Коваль, В. П. Павловська. — К. : Радянський письменник, 1981. — 327 с. — С. 52.

Катэгорыя:Пісьменнікі Украіны
Катэгорыя:Журналісты Украіны
Катэгорыя:Публіцысты Украіны
Катэгорыя:Члены Нацыянальнага саюза пісьменнікаў Украіны